P r e d k l a d a c i a    s p r á v a

Materiál „Návrh harmonogramu  zverejňovania výziev na   predkladanie projektov podľa operačných  programov, jednotných programových dokumentov a iniciatív spoločenstva na rok 2005“      ( ďalej len „Návrh plánu zverejňovania výziev“)  je vypracovaný nadväzne na uznesenie vlády SR č. 437 z 13. mája 2004 k Správe o pripravenosti     SR na čerpanie predvstupových nástrojov, Kohézneho fondu a štrukturálnych fondov k 30. 4. 2004. Týmto uznesením bolo uložené podpredsedovi vlády SR a ministrovi hospodárstva,  ministrovi výstavby a regionálneho rozvoja,  ministrovi práce, sociálnych vecí a rodiny,  ministrovi pôdohospodárstva, ministrovi školstva a ministrovi životného prostredia  predložiť na rokovanie vlády Slovenskej republiky plán výziev na   predkladanie projektov, ktoré budú príslušné ministerstvá zverejňovať v roku 2005.

„Návrh harmonogramu zverejňovania výziev“ je na rokovanie vlády SR predložený ako spoločný materiál za všetky riadiace orgány a sprostredkovateľské orgány pod riadiacimi orgánmi. 

Materiál obsahuje harmonogram  výziev jednotlivých riadiacich  orgánov pre Sektorový operačný program Poľnohospodárstvo a rozvoj vidieka, Sektorový operačný program Ľudské zdroje,  Operačného programu Základná infraštruktúra, Jednotný programový dokument NUTS II- Bratislava Cieľ 2,  Jednotný programový dokument NUTS II- Bratislava Cieľ 3, Iniciatívy Spoločenstva INTERREG IIIA a INTERREG IIIC. 

Materiál neobsahuje harmonogram výziev pre Sektorový operačný program Priemysel a služby, nakoľko podpredseda vlády SR a minister hospodárstva požiadal predsedu vlády SR o odklad termínu so zdôvodnením, že v súčasnosti prebieha hodnotenie a výber projektov.   Súhlasné stanovisko pre odklad termínu na február 2005 vydal predseda vlády Slovenskej republiky listom č. 12878/2004/KPV OSV zo dňa 13. decembra 2004. V rámci výziev zverejnených v roku 2004 za SOP Priemysel a služby žiadatelia požadujú niekoľkonásobne vyšší objem finančných prostriedkov ako je celý rozpočet SOP Priemysel a služby na programovacie obdobie 2004-2006.

Súčasťou tohto materiálu nie je rozpis projektov realizovaných mimo  výziev na predkladanie projektov- Národných projektov realizovaných z ESF Ministerstvom práce, sociálnych vecí a rodiny SR a Ministerstvom školstva SR a rozpis projektov realizovaných  Ministerstvom dopravy, pôšt a telekomunikácií SR a projektov realizovaných  z Kohézneho fondu.

Predkladaný materiál prešiel skráteným päťdňovým pripomienkovým konaním a na rokovanie vlády SR sa predkladá bez rozporov. 
 
Materiál nemá žiadny dopad na štátny rozpočet, zamestnanosť ani životné prostredie.